HU
L 205/10
Az Európai Unió Hivatalos Lapja
2022.8.5.
–
a szerkezet, a kormányrendszer, valamint a levegő- vagy gáztartályrendszer hagyományos és egyszerű konstrukciója,
–
rásegítés nélküli kormányművek;
vi.
a legfeljebb 600 kg megengedett maximális felszállótömegű, egyszerű konstrukciójú, forgószárnyas légi járművek, amelyeket legfeljebb két utas szállítására terveztek és amelyek nem turbinával és/vagy rakétamotorral működnek; a VFR szerinti nappali műveletekre korlátozva; k) »üzemeltetési alkalmasságra vonatkozó adatok« (OSD): a légi jármű típusalkalmassági bizonyítványának, korlátozott típusalkalmassági bizonyítványának vagy kiegészítő típusalkalmassági bizonyítványának részét képező adatsor, amely tartalmaz minden alábbi információt: i.
a pilóták típusminősítő képzésének minimális tanterve, a típusminősítés meghatározásával;
ii.
a légi járműnek a szimulátorok objektív minősítése céljára használt értékelési forrásadatai körének meghatározása vagy ideiglenes adatok meghatározása az ideiglenes minősítéshez; iii. a karbantartási bizonyítványt kiállító személyzet típusminősítő képzésének minimális tanterve, a típusminősítés meghatározásával; iv. a típus vagy típusváltozat meghatározása a légiutas-kísérők szempontjából, valamint a légiutas-kísérők oktatásához szükséges típusspecifikus adatok; v. a minimálisan szükséges berendezések alaplistája.”; 3.
a 2. cikk helyébe a következő szöveg lép: „2. cikk Termékek, alkatrészek és berendezések tanúsítása (1) A termékekre, alkatrészekre és berendezésekre az I. melléklet 21. részében meghatározott bizonyítványokat állítják ki.
(2) E cikk (1) bekezdésétől eltérve, az Ib. mellékletben (21. rész Light) meghatározottak szerint alternatív módon a következő termékekre is ki lehet állítani bizonyítványokat: a) a legfeljebb 2 000 kg megengedett maximális felszállótömegű (MTOM), négyet meg nem haladó maximális utasülésszám-konfigurációjú repülőgépek; b) a legfeljebb 2 000 kg megengedett maximális felszállótömegű vitorlázó repülőgépek és segédmotoros vitorlázó repülőgépek; c) ballonok; d) hőléghajók; e) a legfeljebb négy személy szállítására tervezett, gázzal töltött léghajók; f) a legfeljebb 1 200 kg megengedett maximális felszállótömegű, négyet meg nem haladó maximális utasülésszámkonfigurációjú, forgószárnyas légi járművek; g) az a)–f) pont szerinti légi járművekhez készült dugattyús motor vagy fix állásszögű légcsavar; vagy h) autogirók.
(3) E cikk (1) és (2) bekezdésétől eltérve, az Ib. mellékletben (21. rész Light) meghatározottak szerint alternatív módon a következő termékekre nézve is lehet tenni tervezési megfelelőségi nyilatkozatot: a) a legfeljebb 1 200 kg megengedett maximális felszállótömegű, négyet meg nem haladó maximális utasülésszámkonfigurációjú, nem sugárhajtású repülőgépek; b) a legfeljebb 1 200 kg megengedett maximális felszállótömegű vitorlázó repülőgépek és segédmotoros vitorlázó repülőgépek; c) a legfeljebb négy személy szállítására tervezett ballonok; d) a legfeljebb négy személy szállítására tervezett hőléghajók.